Case ID: 1165735
Sentence 12: Birinci instansiya məhkəməsində məhkəmə iclasında zərərçəkmiş şəxs “xxxxxx” ASC-nin nümayəndəsi Nümayəndə1 Fikrət oğlu ifadəsində bildirmişdir ki, iş üzrə təqsirləndirilən şəxslər Rusiya Federasiyasının vətəndaşları Təqsirləndirilən şəxs1, X22, X44, Ukrayna vətəndaşı Təqsirləndirilən şəxs2 və qeyriləri tərəfindən “xxxxxxxx” MMC-nin adından istifadə etməklə həmin şirkətin Azərbaycan Respublikasında fəaliyyət göstərən “xxxxxx” ASC-də açılmış bank hesabları, o, cümlədən bankdan əldə etdiyi POS-terminal vasitəsilə həyata keçirilən qanunsuz maliyyə-bank əməliyyatları nəticəsində banka 141.820,95 (yüz qırx bir min səkkiz yüz iyirmi manat doxsan beş qəpik) Azərbaycan manatı məbləğində maddi ziyan dəymiş, 2018-ci ilin mart-aprel aylarında Azərbaycan Respublikasında təsis edilmiş “xxxxxxxx” MMC-nin direktoru X22 tərəfindən işlədiyi bankda həmin şirkət üçün manat, ABŞ dolları, avro, Rusiya rublu cari hesabları açılmış, şirkət bankın internet-bankinq xidmətlərinə qoşulmuş və bankdan şirkətin adına “Manual-Entry” və “Preavtorizasiya” funksiyalarının aktiv edildiyi POS-terminal əldə edilmişdir; 2018-ci ilin aprel və may ayında qeyd edilən POS-terminal vasitəsilə müxtəlif xarici ölkələrdə fəaliyyət göstərən bankların müştərilərinə məxsus bank kartları vasitəsilə əməliyyatlar həyata keçirilmişdir; bu əməliyyatlar nəticəsində həmin kartlardan çıxarılan məbləğlər “xxxxxxxx” MMC-nin bankdakı aralıq posterminal hesabına, komissiya çıxıldıqdan sonra isə cari hesabına köçürülmüşdür; bundan sonra “xxxxxxxx” MMC tərəfindən internet-banking xidmətlərindən istifadə etməklə POS-terminal vasitəsilə şirkətin cari hesabına köçürülmüş vəsaitlərin bir hissəsi “xxxxxxxx” MMC-ilə Qazaxıstan Respublikasında təsis edilmiş “LLP Bookingstar” adlı şirkət arasında bağlanmış müqavilə əsasında sonuncu şirkətin Qazaxıstan Respublikasında olan hesablarına, bir hissəsi isə “xxxxxxxx” MMC-nin Azərbaycan Respublikasında fəaliyyət göstərən “X73 Azərbaycan” QSC-dəki bank hesabına köçürülmüşdür; bu əməliyyatlar həyata keçirildikdən qısa müddət sonrabeynəlxalq kart ödəniş sistemləri “Mastercard” və “Visa” dan həmin əməliyyatların “fraud”, yəni oğurluq, kart sahiblərinin məlumatı olmadan həyata keçirilən əməliyyatlar olduğuna dair banka etiraz sorğuları (chargebacks) daxil olmağa başlamışdır; nümayəndəsi olduğu bankın da qoşulduğu beynəlxalq ödəniş sistemləri tərəfindən hazırlanmış müvafiq qaydalara əsasən əgər hansısa müştərinin bank kartı ilə POS-terminalla həyata keçirilən əməliyyatlar müştərinin xəbəri olmadan reallaşırsa və bu əməliyyatlar “fraud” yəni (saxta-oğurluq) əməliyyat hesab olunursa həmin vəsaitlərin geri qaytarılması müvafiq POS-terminalın aid olduğu bank tərəfindən həyata keçirilir; bu səbəbdən də “xxxxxxxx” MMC-nin “xxxxxx” ASC-dən əldə POS-terminal vasitəsilə həyata keçirilən qanunsuz bank əməliyyatları nəticəsində banka daxil olan etiraz sorğularına əsasən (chargeback) bank tərəfindən müxtəlif kart sahiblərinə bankın öz hesabına geri ödəmələr həyata keçirilmişdir; ümumilikdə “xxxxxxxx” MMC-nin “xxxxxx” ASC-dən əldə POS-terminal vasitəsilə həyata keçirilən qanunsuz bank əməliyyatlarına əsasən müvafiq kart sahiblərinə bankın öz daxili hesabından 141.820,95 (yüz qırx bir min səkkiz yüz iyirmi manat doxsan beş qəpik) Azərbaycan manatı məbləğində geri ödəmə olmuşdur; bunun nəticəsində bankın müştərisi “xxxxxxxx” MMC-nin adından həyata keçirilən qanunsuz bank əməliyyatlarına əsasən banka 141.820,95 Azərbaycan manatı məbləğində maddi ziyan dəymişdir; bu səbəbdən də hal-hazırda “xxxxxx” ASC tərəfindən iş üzrə təqsirləndirilən şəxslər Təqsirləndirilən şəxs1, X22, X45, Təqsirləndirilən şəxs2 qarşı 141.820,95 manat məbləğində verilmiş mülki iddianı müdafiə edir.